𑐀𑑄𑐐𑑂𑐬𑐾𑐖𑐷 𑐨𑐵𑐲𑐵

𑐀𑑄𑐐𑑂𑐬𑐾𑐖𑐷 𑐕𑐐𑐹 𑐥𑐱𑑂𑐔𑐶𑐩 𑐖𑐬𑑂𑐩𑐵𑐣𑐶𑐎 𑐨𑐵𑐲𑐵 𑐏। 𑐠𑑂𑐰 𑐨𑐵𑐲𑐵 𑐡𑐎𑐮𑐫𑑂 𑐣𑑂𑐴𑑂𑐫𑑅 𑐊𑐒𑑂𑐐𑑂𑐮𑑀-𑐳𑑂𑐫𑐵𑐎𑑂𑐳𑐣𑐟𑐾𑐳𑑄 𑐩𑐢𑑂𑐫𑐎𑐵𑐮𑐷𑐣 𑐂𑑄𑐐𑑂𑐮𑑂𑐫𑐵𑐣𑑂𑐡𑐫𑑂 𑐮𑑂𑐴𑐵𑐂𑐐𑐸 𑐖𑐸𑐳𑐵𑑄 𑐁𑑅 𑐰𑐫𑐵 𑐠𑑂𑐰 𑐨𑐵𑐫𑑂 𑐰𑐶𑐱𑑂𑐫𑐫𑐵 𑐮𑐶𑐒𑑂𑐐𑐸𑐁 𑐦𑑂𑐬𑐵𑐒𑑂𑐎𑐵 𑐖𑐹𑐐𑐸 𑐡𑐸। Ostler, p. 1–4. 𑐠𑑂𑐰 𑐨𑐵𑐫𑑂 𑐴𑐮𑐶𑑄𑐫𑐵 𑐫𑐎𑑂𑐰 𑐡𑐾𑐳𑐫𑑂 𑐥𑑂𑐬𑐠𑐩 𑐨𑐵𑐲𑐵𑐫𑐵 𑐬𑐸𑐥𑐫𑑂 𑐕𑑂𑐫𑐮𑐶𑐐𑐸 𑐫𑐵। 𑐠𑑂𑐰 𑐡𑐾𑐫𑑂‌𑐫𑐵 𑐢𑐮𑐏𑐫𑑂 𑐳𑑄𑐫𑐸𑐎𑑂𑐟 𑐀𑐢𑐶𑐬𑐵𑐖𑑂𑐫, 𑐳𑑄𑐫𑐸𑐎𑑂𑐟 𑐬𑐵𑐖𑑂𑐫 𑐀𑐩𑐾𑐬𑐶𑐎𑐵, 𑐎𑑂𑐫𑐵𑐣𑐵𑐡𑐵, 𑐀𑐳𑑂𑐟𑑂𑐬𑐾𑐮𑐶𑐫𑐵, 𑐐𑐞𑐟𑐣𑑂𑐟𑑂𑐬 𑐁𑐫𑐬𑐮𑑂𑐫𑐵𑐣𑑂𑐡, 𑐣𑑂𑐫𑐸 𑐖𑐶𑐮𑑂𑐫𑐵𑐣𑑂𑐡 𑐰 𑐕𑐸𑑄 𑐎𑑂𑐫𑐵𑐬𑐶𑐧𑐶𑐫𑐣 𑐡𑐾𑐫𑑂‌𑐟 𑐮𑐵। 𑐣𑐵𑐥𑑄, 𑐠𑑂𑐰 𑐨𑐵𑐫𑑂 𑐎𑐬𑐶𑐧 𑑖𑑐𑐐𑐸 𑐡𑐾𑐫𑑂‌𑐫𑐵 𑐁𑐢𑐶𑐎𑐵𑐬𑐶𑐎 𑐨𑐵𑐲𑐵 𑐣𑑄 𑐏। 𑐠𑑂𑐰 𑐨𑐵𑐫𑑂 𑐩𑐣𑑂𑐡𑐵𑐬𑐶𑐣 𑐔𑐶𑐣𑐶𑐫𑐵 𑐰 𑐳𑑂𑐥𑐾𑐣𑐷 𑐨𑐵𑐲𑐵 𑐢𑐸𑑄𑐎𑐵 𑐴𑐮𑐶𑑄𑐫𑐵 𑐡𑐎𑐮𑐫𑑂 𑐀𑐥𑑂𑐰 𑐩𑐣𑐹𑐟𑐾𑐐𑐸 𑐩𑐵𑑄𑐨𑐵𑐫𑑂 𑐣𑑄 𑐏। 𑐠𑑂𑐰 𑐨𑐵𑐫𑑂 𑐰𑐶𑐱𑑂𑐰𑐫𑑂 𑐰𑑂𑐫𑐵𑐥𑐎 𑐬𑐸𑐥𑐫𑑂 𑐣𑐶𑐎𑑂𑐰𑐐𑐸 𑐨𑐵𑐫𑑂‌𑐫𑐵 𑐎𑐠𑑄 𑐳𑐫𑐾𑐎𑐶𑐐𑐸 𑐫𑐵। 𑐣𑐵𑐥𑑄, 𑐠𑑂𑐰 𑐨𑐵𑐫𑑂 𑐳𑑄𑐫𑐸𑐎𑑂𑐟 𑐬𑐵𑐲𑑂𑐚𑑂𑐬 𑐳𑑄𑐑, 𑐫𑐸𑐬𑑀𑐥𑐶𑐫𑐣 𑐫𑐸𑐣𑐶𑐫𑐣, 𑐎𑐩𑐣𑐰𑐾𑐮𑑂𑐠 𑐀𑐦 𑐣𑐾𑐳𑐣𑑂𑐳 𑐁𑐡𑐶 𑐀𑐣𑑂𑐟𑐬𑐵𑐲𑑂𑐚𑑂𑐬𑐶𑐫 𑐳𑑄𑐑-𑐳𑑄𑐳𑑂𑐠𑐵𑐟𑐾𑐐𑐸 (𑐫𑐎𑑅𑐟𑐶 𑐰𑐵 𑐩𑑄𑐎𑐵) 𑐁𑐢𑐶𑐎𑐵𑐬𑐶𑐎 𑐨𑐵𑐲𑐵 𑐣𑑄 𑐏। 

𑐀𑑄𑐐𑑂𑐬𑐾𑐖𑐷 𑐨𑐵𑐲𑐵𑐫𑐵 𑐱𑐸𑐬𑐸𑐰𑐵𑐟 𑐊𑑄𑐐𑑂𑐮𑑀-𑐳𑑂𑐫𑐵𑐎𑑂𑐳𑐣 𑐬𑐵𑐖𑑂𑐫𑐫𑑂 (𑐰𑐬𑑂𑐟𑐩𑐵𑐣 𑐂𑑄𑐐𑑂𑐮𑑂𑐫𑐵𑐣𑑂𑐡 𑐰 𑐡𑐎𑑂𑐲𑐶𑐞𑐥𑐹𑐬𑑂𑐰 𑐳𑑂𑐎𑐟𑐮𑑂𑐫𑐵𑐣𑑂𑐡) 𑐖𑐹𑐐𑐸 𑐏। 𑑑𑑗𑐐𑐸 𑐱𑐡𑐷𑐣𑐶𑐳𑐾𑑄 𑑒𑑐𑐐𑐸 𑐱𑐡𑐷𑐟𑐎𑑂𑐎 𑐴𑐮𑐶𑐩𑐫𑑂 𑐐𑑂𑐬𑐾𑐟 𑐧𑑂𑐬𑐶𑐟𑐾𑐣, 𑐳𑑄𑐫𑐸𑐎𑑂𑐟 𑐀𑐢𑐶𑐬𑐵𑐖𑑂𑐫 𑐰 𑐧𑐾𑐮𑐵𑐫𑐟𑐷 𑐳𑐵𑐩𑑂𑐬𑐵𑐖𑑂𑐫𑐫𑐵 𑐰𑑂𑐫𑐵𑐥𑐎 𑐥𑑂𑐬𑐨𑐵𑐰𑑄 𑐠𑑂𑐰 𑐨𑐵𑐫𑑂 𑐴𑐮𑐶𑐩𑐫𑑂 𑐫𑐎𑑂𑐰 𑐠𑐵𑐳𑐫𑑂 𑐠𑑂𑐫𑐣।Ammon, pp. 2245–2247.Schneider, p. 1.Mazrui, p. 21.Howatt, pp. 127–133. 𑐣𑐵𑐥𑑄, 𑐳𑑄𑐫𑐸𑐎𑑂𑐟 𑐬𑐵𑐖𑑂𑐫 𑐀𑐩𑐾𑐬𑐶𑐎𑐵𑐫𑐵 𑐥𑑂𑐬𑐨𑐵𑐰𑐱𑐵𑐮𑐷 𑐩𑐶𑐡𑐶𑐫𑐵 𑐰 𑐥𑑂𑐬𑐰𑐶𑐢𑐶𑐫𑐵Hjarvard, Stig (2004) "The globalization of language: How the media contribute to the spread of English and the emergence of medialects" Trans. Charly Hultén. Nordicom Review. Retrieved 30 December 2014. 𑐎𑐵𑐬𑐞𑑄 𑐀𑑄𑐐𑑂𑐬𑐾𑐖𑐷 𑐴𑐮𑐶𑑄𑐫𑐵 𑐫𑐎𑑂𑐰 𑐠𑐵𑐳𑐫𑑂 𑐀𑐣𑑂𑐟𑐬𑐵𑐲𑑂𑐚𑑂𑐬𑐶𑐫 𑐳𑑄𑐰𑐵𑐡𑐫𑐵 𑐨𑐵𑐫𑑂 𑐖𑐹𑐐𑐸 𑐡𑐸। Crystal, pp. 87–89.Wardhaugh, p. 60.

𑐋𑐟𑐶𑐴𑐵𑐳𑐶𑐎 𑐬𑐸𑐥𑑄 𑐀𑑄𑐐𑑂𑐬𑐾𑐖𑐷𑐫𑐵 𑐄𑐡𑑂𑐐𑐩𑑂 𑐥𑐸𑐮𑐵𑑄 𑐀𑑄𑐐𑑂𑐬𑐾𑐖𑐷𑐫𑐵 𑐎𑑂𑐰𑐵𑐟𑐸𑐎 𑐳𑑂𑐰𑐵𑐥𑐹 𑐡𑐹𑐐𑐸 𑐨𑐵𑐲𑐶𑐎𑐵𑐟𑐾𑐐𑐸 𑐳𑑄𑐫𑑀𑐖𑐣𑑄 𑐖𑐹𑐮। 𑐠𑐸𑐎𑐶𑐫𑐵𑐟 𑐐𑑂𑐬𑐾𑐟 𑐧𑑂𑐬𑐶𑐟𑐾𑐣𑐫𑐵 𑐥𑐹𑐬𑑂𑐰𑐷 𑐟𑐚𑐫𑑂 𑐖𑐬𑑂𑐩𑐵𑐣𑐶𑐎 𑐁𑐥𑑂𑐬𑐰𑐵𑐳𑐷(𑐊𑑄𑐐𑑂𑐮𑑀-𑐳𑑂𑐫𑐵𑐎𑑂𑐳𑐣)𑐟𑐾𑐳𑑄 𑑕𑐐𑐸 𑐱𑐡𑐷𑐂 𑐴𑐮। 𑐀𑑄𑐐𑑂𑐬𑐾𑐖𑐷𑐂 𑐠𑑂𑐰 𑐨𑐵𑐫𑑂‌𑐫𑐵 𑐣𑐵𑑄 𑐂𑑄𑐐𑑂𑐮𑐶𑐱 (English) 𑐢𑐵𑑅𑐐𑐸 𑐏𑑃𑐐𑑂𑐰𑑅 𑐊𑐒𑑂𑐐𑑂𑐮𑐾𑐳(Angles) 𑐏𑑃𑐐𑑂𑐰𑐮𑑄 𑐰𑑅𑐐𑐸 𑐏, 𑐊𑐒𑑂𑐐𑑂𑐮𑐾𑐳 𑐏𑑃𑐐𑑂𑐰𑑅 𑐂𑐩𑐶𑐐𑐸 𑐥𑐸𑐬𑑂𑐏𑑂𑐫𑑁𑐮𑐷 𑐎𑑂𑐲𑐾𑐟𑑂𑐬 𑐊𑐒𑑂𑐐𑐾𑐮𑑂𑐣𑑂 (𑐰𑐬𑑂𑐟𑐩𑐵𑐣 Schleswig-Holstein) 𑐢𑐵𑑅𑐐𑐸 𑐠𑐵𑐫𑑂‌𑐫𑐵 𑐣𑐵𑐩𑑄 𑐰𑑅𑐐𑐸 𑐏। 𑐠𑑂𑐰 𑐨𑐵𑐳𑐫𑑂 𑐥𑐸𑐮𑐵𑑄 𑐣𑐬𑑂𑐳 𑐨𑐵𑐫𑑂‌𑐫𑐵 𑐥𑑂𑐬𑐨𑐵𑐰 𑐨𑐵𑐂𑐎𑐶𑑄𑐐 𑐀𑐢𑐶𑐐𑑂𑐬𑐴𑐞𑐫𑐵 𑐴𑐸𑐣𑐶𑐂 𑑙𑐐𑐸 𑐰 𑑑𑑐𑐐𑐸 𑐱𑐡𑐷𑐂 𑐖𑐹𑐐𑐸 𑐏𑐣𑐾𑐡𑐸।

𑑑𑑑𑐐𑐸 𑐱𑐡𑐷𑐂 𑐂𑑄𑐐𑑂𑐮𑑂𑐫𑐵𑐣𑑂𑐡𑐫𑐵𑐟 𑐣𑐬𑑂𑐩𑑂𑐫𑐵𑐣𑐟𑐾𑐳𑑄 𑐟𑑂𑐫𑐵𑐎𑐾𑐢𑐸𑑄𑐎𑐵 𑐠𑑂𑐰 𑐨𑐵𑐳𑐫𑑂 𑐣𑐬𑑂𑐩𑑂𑐫𑐵𑐣 𑐦𑑂𑐬𑐾𑐘𑑂𑐔𑐫𑐵 𑐟𑑅𑐔𑑂𑐰𑐐𑐸 𑐥𑑂𑐬𑐨𑐵𑐰 𑐮𑐵𑐟। 𑐠𑑂𑐰 𑐃𑐮𑐫𑑂 𑐀𑑄𑐐𑑂𑐬𑐾𑐖𑐷𑐂 𑐣𑐬𑑂𑐩𑑂𑐫𑐵𑐣 𑐦𑑂𑐬𑐾𑐘𑑂𑐔𑑄 𑐥𑑂𑐬𑐔𑐸𑐬 𑐱𑐧𑑂𑐡𑐵𑐰𑐮𑐷𑐫𑐵 𑐁𑐫𑐵𑐟 𑐖𑐸𑐮; 𑐣𑐵𑐥𑑄, 𑐀𑑄𑐐𑑂𑐬𑐾𑐖𑐷 𑐕𑐐𑐹 𑐬𑑀𑐩𑐵𑐣𑑂𑐳 𑐨𑐵𑐫𑑂‌ 𑐩𑐏𑐸𑐳𑐵𑑄 𑐠𑑂𑐰 𑐃𑐮𑐫𑑂 𑐏𑑃𑐐𑑂𑐰𑑅𑐫𑐵 𑐰𑐶𑐣𑑂𑐫𑐵𑐳 𑐁𑐡𑐶 𑐮𑐵𑐟𑐶𑐣𑑄 𑐧𑐸𑐫𑐵𑐰𑑅𑐐𑐸 𑐬𑑀𑐩𑐵𑐣𑑂𑐳 𑐨𑐵𑐫𑑂‌𑐟 𑐠𑐾𑑄 𑐖𑐸𑐰𑐣। 𑐠𑐣𑑂𑐫𑐵𑐐𑐸 𑐣𑐬𑑂𑐩𑑂𑐫𑐵𑐣 𑐥𑑂𑐬𑐨𑐵𑐰𑐶𑐟 𑐀𑑄𑐐𑑂𑐬𑐾𑐖𑐷𑐫𑐵𑐟 𑐩𑐢𑑂𑐫 𑐀𑑄𑐐𑑂𑐬𑐾𑐖𑐷 𑐢𑐵𑐂। 𑐡𑐎𑑂𑐲𑐶𑐞 𑐂𑑄𑐐𑑂𑐮𑑂𑐫𑐵𑐣𑑂𑐡𑐫𑑂 𑑑𑑕𑐐𑐸 𑐱𑐡𑐷𑐂 𑐏𑐣𑐾𑐡𑐹𑐐𑐸 "𑐟𑑅𑐔𑑂𑐰𑑅𑐐𑐸 𑐫𑐵𑐳𑐸 𑐴𑐶𑐮𑐵" (Great Vowel Shift) 𑐩𑐢𑑂𑐫 𑐀𑑄𑐐𑑂𑐬𑐾𑐖𑐷𑑄 𑐁𑐢𑐸𑐣𑐶𑐎 𑐀𑑄𑐐𑑂𑐬𑐾𑐖𑐷𑐂 𑐨𑐵𑐫𑑂‌ 𑐴𑐶𑐮𑐵𑐰𑑄𑐐𑐸 𑐫𑐎𑑂𑐰 𑐋𑐟𑐶𑐴𑐵𑐳𑐶𑐎 𑐗𑐵𑐎𑐵𑐫𑑂 𑐕𑐐𑐹 𑐩𑐹 𑐗𑐵𑐎𑐵 𑐏।

𑐊𑐒𑑂𑐐𑑂𑐮𑑀-𑐳𑑂𑐫𑐵𑐎𑑂𑐳𑐣𑐫𑐵 𑐁𑐣𑑂𑐟𑐬𑐶𑐎 𑐏𑑃𑐐𑑂𑐰𑑅, 𑐣𑐬𑑂𑐩𑑂𑐫𑐵𑐣 𑐦𑑂𑐬𑐾𑐘𑑂𑐔𑐫𑐵 𑐥𑐵𑐴𑐵𑑄 𑐏𑑃𑐐𑑂𑐰𑑅 𑐣𑐵𑐥𑑄 𑐕𑐸𑑄 𑐀𑑄𑐐𑑂𑐬𑐾𑐖𑐷 𑐏𑑃𑐐𑑂𑐰𑑅𑐫𑐵 𑐖𑐬𑐵 𑐮𑐵𑐟𑐶𑐣 𑐨𑐵𑐲𑐵𑐫𑑂 𑐡𑐫𑐵𑐔𑑂𑐰𑑄𑐐𑐸 𑐡𑐸। 𑐠𑑂𑐰 𑐨𑐵𑐫𑑂 𑐋𑐟𑐶𑐴𑐵𑐳𑐶𑐎 𑐬𑐸𑐥𑐫𑑂 𑐏𑑂𑐬𑐶𑐳𑑂𑐟 𑐢𑐬𑑂𑐩 𑐰 𑐫𑐸𑐬𑑀𑐥𑐾𑐮𑐷 𑐧𑑁𑐡𑑂𑐢𑐶𑐎 𑐰𑐬𑑂𑐐𑐫𑐵 𑐨𑐵𑐫𑑂‌ 𑐖𑐹𑐐𑐸𑐮𑐶𑑄 𑐠𑑂𑐰 𑐥𑑂𑐬𑐨𑐵𑐰 𑐏𑐣𑐾𑐡𑐹𑐐𑐸 𑐏। Daniel Weissbort (2006). "Translation: theory and practice : a historical reader". p.100. Oxford University Press, 2006 𑐣𑐵𑐥𑑄, 𑐮𑐵𑐟𑐶𑐣 𑐨𑐵𑐲𑐵𑐫𑐵 𑐏𑑃𑐐𑑂𑐰𑑅 𑐰𑐬𑑂𑐟𑐩𑐵𑐣 𑐃𑐮𑐫𑑂 𑐣𑑄 𑐰𑐿𑐖𑑂𑐘𑐵𑐣𑐶𑐎 𑐰 𑐥𑑂𑐬𑐵𑐰𑐶𑐢𑐶𑐎 𑐱𑐧𑑂𑐡𑐵𑐰𑐮𑐷𑐂 𑐰𑐫𑐵𑐥𑑂𑐟 𑐡𑐸। 

𑐫𑐎𑑂𑐰 𑐨𑐵𑐫𑑂‌𑐫𑐵 𑐫𑐎𑑂𑐰 𑐥𑐵𑐴𑐵𑑃 𑐏𑑃𑐐𑑂𑐰𑑅 𑐡𑐸𑐎𑐵𑑅𑐐𑐸𑐮𑐶𑑄 𑐁𑐢𑐸𑐣𑐶𑐎 𑐀𑑄𑐐𑑂𑐬𑐾𑐖𑐷 𑐨𑐵𑐫𑑂‌𑐫𑐵 𑐱𑐧𑑂𑐡𑐵𑐰𑐮𑐷 𑐰𑐺𑐴𑐡𑑂, 𑐖𑐚𑐶𑐮 𑐰 𑐰𑐶𑐣𑑂𑐫𑐵𑐳, 𑐰𑐶𑐱𑐾𑐲𑐫𑐵𑐣𑐵 𑐩𑐵𑐁𑐏𑑅𑐫𑐵। 𑐀𑐣𑐶𑐫𑐩𑐶𑐟 𑐡𑐸। 𑐁𑐢𑐸𑐣𑐶𑐎 𑐀𑑄𑐐𑑂𑐬𑐾𑐖𑐷𑑄 𑐫𑐸𑐬𑑀𑐥𑐾𑐮𑐷 𑐨𑐵𑐫𑑂‌𑐟𑐾𑐐𑐸 𑐖𑐎𑑂𑐎 𑐩𑐖𑐸𑐳𑐾𑑄 𑐴𑐮𑐶𑑄𑐫𑐵 𑐫𑐎𑑂𑐰 𑐠𑐵𑐫𑑂‌𑐫𑐵 𑐏𑑃𑐐𑑂𑐰𑑅 𑐡𑐸𑐎𑐵𑑅𑐐𑐸 𑐡𑐸। 𑐀𑐎𑑂𑐳𑑂𑐦𑐬𑑂𑐡 𑐂𑑄𑐐𑑂𑐮𑐶𑐱 𑐡𑐶𑐳𑑂𑐣𑐬𑐷 𑐎𑐠𑑄 𑐀𑑄𑐐𑑂𑐬𑐾𑐖𑐷𑐂, 𑐥𑑂𑐬𑐵𑐰𑐶𑐢𑐶𑐎, 𑐰𑐿𑐖𑑂𑐘𑐵𑐣𑐶𑐎 𑐰 𑐳𑑂𑐮𑑂𑐫𑐵𑐒𑑂𑐐 (slang) 𑐩𑐣𑑂𑐫𑐸𑐳𑐾𑑄 𑑒,𑑕𑑐,𑑐𑑐𑑐 𑐳𑑂𑐰𑐫𑐵 𑐀𑐥𑑂𑐰 𑐥𑐺𑐠𑐎 𑐏𑑃𑐐𑑂𑐰𑑅𑐟 𑐡𑐸।

𑐧𑑂𑐰𑐠𑐮𑐵
𑐠𑑂𑐰 𑐨𑐵𑐲𑐵𑐫𑐵 𑐰𑐶𑐎𑐵𑐳𑐎𑑂𑐬𑐩 𑐠𑐠𑐾 𑐡𑐸:

 𑐥𑑂𑐬𑑀𑐚𑑀-𑐥𑐱𑑂𑐔𑐶𑐩 𑐖𑐬𑑂𑐩𑐣𑐶𑐎
 𑐊𑑄𑐐𑑂𑐮𑑀-𑐦𑑂𑐬𑐶𑐖𑐶𑐫𑐣 𑐨𑐵𑐫𑑂
 𑐊𑐒𑑂𑐐𑐮𑐶𑐎
 𑐀𑑄𑐐𑑂𑐬𑐾𑐖𑐷 𑐨𑐵𑐲𑐵 (𑐨𑐵𑐲𑐶𑐎𑐵)
 𑐥𑐸𑐮𑐵𑑄 𑐀𑑄𑐐𑑂𑐬𑐾𑐖𑐷†
 𑐩𑐢𑑂𑐫 𑐀𑑄𑐐𑑂𑐬𑐾𑐖𑐷† (𑐥𑐸𑐮𑐵𑑄 𑐦𑑂𑐬𑐾𑐣𑑂𑐔 𑐥𑐵𑐏𑐾𑑄 𑐫𑐎𑑂𑐰 𑐥𑐵𑐴𑐵𑑃-𑐏𑑃𑐐𑑂𑐰𑑅𑐟 𑐡𑐸𑐠𑑂𑐫𑐵𑑅𑐐𑐸)
 𑐣𑑂𑐴𑐵𑐥𑐵𑑄𑐐𑐸 𑐁𑐢𑐸𑐣𑐶𑐎 𑐀𑑄𑐐𑑂𑐬𑐾𑐖𑐷†
 𑐁𑐢𑐸𑐣𑐶𑐎 𑐀𑑄𑐐𑑂𑐬𑐾𑐖𑐷
 𑐧𑑂𑐬𑐶𑐚𑐶𑐱 𑐀𑑄𑐐𑑂𑐬𑐾𑐖𑐷 (𑐀𑑄𑐐𑑂𑐬𑐾𑐖𑐷 𑐀𑑄𑐐𑑂𑐬𑐾𑐖𑐷, 𑐄𑐟𑑂𑐟𑐬𑐷 𑐀𑑄𑐐𑑂𑐬𑐾𑐖𑐷, 𑐥𑐹𑐬𑑂𑐰𑐷 𑐩𑐶𑐜𑐮𑑂𑐫𑐵𑐣𑑂𑐡𑐳 𑐀𑑄𑐐𑑂𑐬𑐾𑐖𑐷, 𑐥𑐱𑑂𑐔𑐶𑐩 𑐩𑐶𑐜𑐮𑑂𑐫𑐵𑐣𑑂𑐡𑐳 𑐀𑑄𑐐𑑂𑐬𑐾𑐖𑐷, 𑐡𑐎𑑂𑐲𑐶𑐞𑐷 𑐀𑑄𑐐𑑂𑐬𑐾𑐖𑐷, 𑐰 𑐩𑐾𑐩𑐾𑐐𑐸, 𑐰𑐾𑐮𑑂𑐱 𑐀𑑄𑐐𑑂𑐬𑐾𑐖𑐷, 𑐳𑑂𑐎𑐚𑐶𑐱 𑐀𑑄𑐐𑑂𑐬𑐾𑐖𑐷, 𑐁𑐂𑐬𑐶𑐱 𑐀𑑄𑐐𑑂𑐬𑐾𑐖𑐷) 
 𑐄𑐟𑑂𑐟𑐬 𑐀𑐩𑐾𑐬𑐶𑐎𑐷 𑐀𑑄𑐐𑑂𑐬𑐾𑐖𑐷 (𑐀𑐩𑐾𑐬𑐶𑐎𑐣 𑐀𑑄𑐐𑑂𑐬𑐾𑐖𑐷 𑐰 𑐎𑐣𑐾𑐡𑐶𑐫𑐣 𑐀𑑄𑐐𑑂𑐬𑐾𑐖𑐷)
 𑐀𑐳𑑂𑐚𑑂𑐬𑐾𑐮𑐶𑐫𑐣 𑐀𑑄𑐐𑑂𑐬𑐾𑐖𑐷 𑐰 𑐣𑑂𑐫𑐸𑐖𑐶𑐮𑑂𑐫𑐵𑐞𑑂𑐜 𑐀𑑄𑐐𑑂𑐬𑐾𑐖𑐷
 𑐡𑐎𑑂𑐲𑐶𑐞 𑐀𑐦𑑂𑐬𑐶𑐎𑐷 𑐀𑑄𑐐𑑂𑐬𑐾𑐖𑐷
 𑐖𑐶𑐩𑑂𑐧𑐵𑐧𑑂𑐰𑐾𑐫𑐵 𑐀𑑄𑐐𑑂𑐬𑐾𑐖𑐷
 𑐡𑐎𑑂𑐲𑐶𑐞 𑐊𑐳𑐶𑐫𑐵𑐮𑐷 𑐀𑑄𑐐𑑂𑐬𑐾𑐖𑐷 (𑐨𑐵𑐬𑐟𑐷𑐫 𑐀𑑄𑐐𑑂𑐬𑐾𑐖𑐷)
 𑐡𑐎𑑂𑐲𑐶𑐞 𑐥𑐹𑐬𑑂𑐰 𑐊𑐳𑐶𑐫𑐵𑐮𑐷 𑐀𑑄𑐐𑑂𑐬𑐾𑐖𑐷 (𑐦𑐶𑐮𑐶𑐥𑐶𑐣𑐷 𑐀𑑄𑐐𑑂𑐬𑐾𑐖𑐷, 𑐳𑐶𑑄𑐐𑐵𑐥𑐸𑐬 𑐀𑑄𑐐𑑂𑐬𑐾𑐖𑐷, 𑐩𑐮𑐾𑐱𑐶𑐫𑐣 𑐀𑑄𑐐𑑂𑐬𑐾𑐖𑐷)
 𑐥𑐱𑑂𑐔𑐶𑐩 𑐨𑐵𑐬𑐟𑐷𑐫 𑐀𑑄𑐐𑑂𑐬𑐾𑐖𑐷 (𑐎𑑂𑐫𑐵𑐬𑐶𑐧𑐶𑐫𑐣 𑐀𑑄𑐐𑑂𑐬𑐾𑐖𑐷)

𑐨𑐵𑐲𑐶𑐎𑐵
𑐀𑑄𑐐𑑂𑐬𑐾𑐖𑐷𑐫𑐵 𑐫𑐎𑑂𑐰 𑐨𑐵𑐲𑐶𑐎𑐵/𑐖𑐣𑐧𑑀𑐮𑐷 𑐡𑐸। 𑐴𑐮𑐶𑐩𑐫𑑂 𑐡𑐎𑐮𑐫𑑂 𑐣𑐵𑑄 𑐖𑐵𑑅𑐐𑐸 𑐀𑑄𑐐𑑂𑐬𑐾𑐖𑐷𑐫𑐵 𑐨𑐵𑐲𑐶𑐎𑐵𑐟 𑐠𑑂𑐰 𑐎𑐠𑑄 𑐡𑐸-
 𑐧𑐾𑐮𑐵𑐫𑐟𑐷 𑐨𑐵𑐲𑐶𑐎𑐵𑐥𑐸𑐔𑑅
 𑐐𑐾𑐮𑐶𑐎 (𑐳𑑂𑐎𑐟𑐶𑐱, 𑐁𑐂𑐬𑐶𑐱)
 𑐂𑐒𑑂𑐐𑑂𑐮𑐶𑐱 (𑐎𑐎𑑂𑐣𑐶)
 𑐀𑐩𑐾𑐬𑐶𑐎𑐷 𑐨𑐵𑐲𑐶𑐎𑐵𑐥𑐸𑐔𑑅
 𑐣𑑂𑐫𑐸 𑐂𑐒𑑂𑐐𑑂𑐮𑐵𑐣𑑂𑐡
 𑐣𑑂𑐫𑐸 𑐫𑐬𑑂𑐎
 𑐡𑐎𑑂𑐲𑐶𑐞
 𑐩𑐶𑐡𑐮𑑂𑐫𑐵𑐣𑑂𑐡
 𑐰𑐾𑐳𑑂𑐟𑐎𑑀𑐳𑑂𑐟
 𑐂𑐧𑑀𑐣𑐶𑐎
 𑐎𑐣𑐾𑐡𑐶𑐫𑐣 𑐨𑐵𑐲𑐶𑐎𑐵
 𑐀𑐳𑑂𑐟𑑂𑐬𑐾𑐮𑐶𑐫𑐣 𑐨𑐵𑐲𑐶𑐎𑐵
 𑐣𑑂𑐫𑐸 𑐖𑐶𑐮𑑂𑐫𑐵𑐣𑑂𑐡 𑐨𑐵𑐲𑐶𑐎𑐵
 𑐡𑐎𑑂𑐲𑐶𑐞 𑐀𑐦𑑂𑐬𑐶𑐎𑐷 𑐨𑐵𑐲𑐶𑐎𑐵
 𑐎𑑂𑐫𑐵𑐬𑐶𑐧𑐶𑐫𑐣 𑐨𑐵𑐲𑐶𑐎𑐵
 𑐨𑐵𑐬𑐟𑐷𑐫 𑐄𑐥𑐩𑐴𑐵𑐡𑑂𑐰𑐶𑐥 𑐨𑐵𑐲𑐶𑐎𑐵

 𑐳𑑂𑐰𑐫𑐵𑐡𑐶𑐳𑑃 
 𑐧𑐾𑐮𑐵𑐫𑐟

 𑐮𑐶𑐢𑑄𑐳𑐵 

पुचः:𑐨𑐵𑐲𑐵